Konstantin von Neurath

Konstantin FreiherrFreiherr ye un títol alemán, alto u baixo equivalent a un barón, y no fa parte d'o nombre. von Neurath, naixito de Vaihingen an der Enz (Reino de Wurtemberg, hue Baden-Wurtemberg en Alemanya) o 2 de febrero de 1873 y muerto en Enzweihingen (Baden-Wurtemberg, Alemanya) o 14 d'agosto de 1956, estió un politico y diplomatico alemán. Independient encara que d'ideolochía conservadora, colaboró en as zagueras anyadas d'a Republica de Weimar con Paul von Hindenburg estando-ne ministro d'Asuntos Foranos, ta convertir-se dimpués en colaborador d'Adolf Hitler, qui lo confirmó como ministro d'Asuntos Foranos en plegar en a Cancillería.

Dende o suyo cargo, colaboró con Hitler en prebar de superar as clausulas d'o Tractau de Versailles y en establir o poderío exterior d'o Tercer Reich, dentrando-ne amás a militar en o Nationalsozialistische Deutsche Arbeiterpartei. En 1938 fue substituyiu por Joachim von Ribbentrop, y en 1939 Hitler lo nombró Protector de Bohemia y Moravia, cuan s'anexionó ixas partes de Checoslovaquia, ocupando ixe cargo dica 1943, encara que dende 1941 de manera nomás que formal, porque as suyas competencias las exerceba Reinhard Heydrich.

En rematar a guerra, fue acusato en os Chuicios de Nuremberg, estando engarcholato en Spandau (Berlín) dica 1954.

 Vinclos externos 

 Referencias 

Categoría:Condenaus en os Chudicios de Nuremberg
Categoría:Diplomaticos d'Alemanya
Categoría:Ministros d'Alemanya
Categoría:Muertos en Baden-Wurtemberg
Categoría:Naixius de Baden-Wurtemberg
Categoría:Politicos d'Alemanya d'a Segunda Guerra Mundial
Categoría:Tercer Reich
Categoría:1873 (naixencias)
Categoría:1956 (muertes)